Kazablanko-Settat

Kazablanko-Settat, france Casablanca-Settat, arabe ‫الدار البيضاء - سطات‬ kaj en norma maroka tamaziĥta lingvo ⵜⴰⵏⴱⴰⴹⵜ ⵏ ⴰⵏⴼⴰ ⴰⵥⵟⵟⴰⴹ - estas unu el la 12 regionoj de la reĝlando Maroko. La administra centro estas la urbo Kazablanko - kaj la dua plej grava urbo, ne mirige se oni rigardas la regionan nomon, estas la urbo Settat. La regiono estis fondita en 2015. Laŭ la stato de la jaro 2024 en la regiono vivis sume 7 688 967 personoj sur areo de 19 448 kvadrataj kilometroj. Tio rezultigas loĝdenson de 395 loĝantoj/km². Laŭ la censo de 2024 temis entute pri 2 021 032 hejmoj. La teritorio havas komunan limon kun Marakeŝo-Safi, Beni Mellal-Ĥenifra kaj Rabat-Salé-Kénitra. Lokaj lingvoj En la regiono parolatas la maroka araba lingvo, ŝelha lingvo kaj tamaziĥta lingvo. Eksteraj ligiloj Oficiala retejo (arabe kaj france)